Wright flyr over Fort Myer
 **Fort Myer**s Emblem
**Fort Myer** er det tidligere navnet på en U.S. Army-base. Militærbasen ligger ved siden av Arlington National Cemetery i Arlington County i Virginia og over Potomac-elven fra Washington, DC. Den ble etablert under den amerikanske borgerkrigen som Fort Whipple. I 2005 ble den slått sammen med den tilgrensende marineinstallasjonen Henderson Hall under navnet Joint Base Myer-Henderson Hall.

Historie
--------

Fort Myer ble etablert som Fort Whipple av generalmajor Brevet Amiel Weeks Whipple som døde i mai 1863 under borgerkrigen. Whipple-feltet ble
navngitt til hans ære. Det hadde en omkrets på 658 meter og var bestykket med 43 kanoner.

Den 4. februar 1881 ble fortet omdøpt og fikk navn etter brigadegeneral Albert J. Myer, som opprettet hærens og marinens signalskole *Signal School of Instruction* i 1869. Siden 1881 har det vært en paradeplass for den amerikanske hærens kavaleri, og siden 1940-tallet stedet hvor den amerikanske hærens elitetropper har sine seremonier—US Army Band ("Pershing' s Own") og den amerikanske hærens 3. Infanteri regiment («Den Gamle garde»).

Den amerikanske værtjenesten, National Weather Service, ble grunnlagt der av general Albert J. Myer i 1870.

Fort Myer var stedet for de første flyoppvisningene med et fly på en militær installasjon. Flere flyvninger av Orville Wright fant sted der i 1908, og den 18. september 1908 ble plassen åstedet for den første dødsulykke da løytnant Thomas Selfridge ble drept under en demonstrasjonflyvning med Orville. I en høyde av ca 30 meter røk en propell, flyet kom ut av kontroll. Selfridge fikk hjernerystelse og døde senere, den første person som døde i en flyulykke. Orville ble hardt skadet, brakk noen ribben og et ben.

Brakke 1 på Fort Myer, som opprinnelig var bygget som garnisonens kommandants hovedkvarter, har vært boligen til stabssjefen for United States Army siden 1908, da generalmajor J. Franklin Bell bodde der. Den har vært bolig til alle senere Chief of Staff, bortsett fra General John J. Pershing.

Den første radio-telekommunikasjon foregikk på Fort Myer i 1913. Den amerikanske marinen bygde «The Three Sisters», tre radiomaster som etablerte den første kommunikasjon over havet til Paris, Frankrike i 1915.

Under første verdenskrig var Fort Myer et oppsamlingsområde for et stort antall tekniske installasjoner, artilleri og kjemiske tropper og regimenter. Området i Fort Myer som nå drives av Andrew Reader Health Clinic og kommissæren, ble omgjort til et treningsfelt hvor franske offiserer lærte amerikanerne om krigføring fra skyttergraver.

General George S. Patton jr. som ble postert på Fort Myer ved fire forskjellige anledninger, startet den veldedige «Society  Circus» etter første verdenskrig. Han var den siste Post-sjefen og over 3. kavaleriregiment som var stasjonert ved Fort Myer fra 1920-tallet til 1942 da regimentet ble sendt til Georgia for å bli mekanisert.

På slutten av 2001 ble tropper utplassert på Fort Myer som følge av 11. september-angrepene. Disse soldatene var underlagt Operasjonen Noble Eagle. Disse inkluderte både aktive og Nasjonalgardens militærpolitienheter fra hele landet. I 2005 ble de siste gjenværende demobilisert.

Nasjonalt landemerke
--------------------

Fortet ble utpekt som et nasjonalhistorisk landemerke i 1972, for sine godt bevarte kavalerifasiliteter og offiserkvartaler, og for dens betydning i den militære luftfartshistorie. 1. september 1970 utstedte United States Postal Service sitt førstedagspostkort for å feire 100-årsjubileet for værtjenesten på Fort Myer.

13. juni 2011 kom den første boken som er skrevet om denne ameriksnske hærens fort publisert, *Images of America: Fort Myer*, som inneholder et nylig oppdaget notat fra Abraham Lincoln til general Whipple.

Referanser
----------

1. ↑  Cooling III, Benjamin Franklin; Owen II, Walton H. (6. oktober 2009). *Mr. Lincoln's Forts: A Guide to the Civil War Defenses of Washington*. Scarecrow Press. s. 101–103. ISBN 978-0-8108-6307-1.
2. ↑  Grice, Ed. Gary K. «THE BEGINNING OF THE NATIONAL WEATHER SERVICE: THE SIGNAL YEARS (1870 - 1891) AS VIEWED BY EARLY WEATHER PIONEERS; Chapter: Evolution to the Signal Service Years (1600-1891)». *NOAA's National Weather Service Public Affairs Office*. Besøkt 4. januar 2014.
3. ↑  «ARL-030». Virginia Historical Marker. Besøkt 13. desember 2013.
4. ↑  Michael, John (20. april 2011). «Society Circus on Fort Myer Virginia Between Wars». Ft. Myer, VA: historic-fortmyer.com. Arkivert fra originalen 2. mai 2012. Besøkt 5. juni 2013.  «Arkivert kopi». Arkivert fra originalen 2. mai 2012. Besøkt 19. november 2016.
5. ↑  Blumenson, Martin (1971). «The Many Faces of George S. Patton, Jr.» (PDF). *USAFA Harmon Memorial Lecture #14*. Colorado Springs, Colorado: United States Air Force Academy. Arkivert fra originalen (PDF) 15. november 2014.
6. ↑  Campbell, Jeffrey. «Specialist». *144th Military Police Company*. Department of Defense. Arkivert fra originalen 23. august 2011. Besøkt 2. juni 2011.  «Arkivert kopi». Arkivert fra originalen 23. august 2011. Besøkt 19. november 2016.
7. ↑  «NHL nomination for Fort Myers Historic District». National Park Service. Besøkt 25. januar 2016.
8. ↑  Michael, John (1. januar 2010). «About Historic Fort Myer Virginia». Ft. Myer, VA: historic-fortmyer.com. Arkivert fra originalen 22. mai 2013. Besøkt 5. juni 2013.  «Arkivert kopi». Arkivert fra originalen 22. mai 2013. Besøkt 19. november 2016.

|  |  |
| --- | --- |
| Oppslagsverk/autoritetsdata | GeoNames
 |